
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/145/2025 8725203603 10. 11. 2025 JUDr. František Krasňan ECLI:SK:OSPP:2025:8725203603.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci navrhovateľky: A. B., nar. XX.XX.XXXX, bytom C. – D. D., E. F. C. XXXX/X, proti odporcovi: F. B., nar. XX.XX.XXXX, trvale bytom C., G. H. C. I.. XXXX/X, v konaní o rozvod manželstva a úpravu rodičovských práv a povinností k mal. dieťaťu: F. B., nar. XX.XX.XXXX, zast. opatrovníkom Úradom práce, sociálnych vecí a rodiny Poprad, takto rozhodol: I. Súd manželstvo účastníkov konania A. B., J. K., nar. XX.XX.XXXX a F. B., nar. XX.X.XXXX uzavreté dňa XX.X.XXXX a zapísané v knihe manželstiev matričného úradu C., vo zväzku č. XX, ročník XXXX, na strane XXX, pod poradovým číslom XX rozvádza. II. Súd na čas po rozvode schvaľuje rodičovskú dohodu v nasledovnom znení: Zveruje maloleté dieťa: F. B., nar. XX.XX.XXXX do osobnej starostlivosti matky s tým, že obaja rodičia sú povinní a oprávnení ho zastupovať v bežných veciach a spravovať jeho majetok. Zaväzuje otca prispievať na výživu mal. dieťaťa: F. B., nar. XX.XX.XXXX sumou 300,- eur mesačne, ktoré je otec povinný platiť do rúk matky vždy do 15. dňa v mesiaci vopred. Styk otca s mal. dieťaťom sa neupravuje. III. Žiaden z účastníkov nemá nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

